उत्तर प्रदेश माध्यमिक शिक्षा परिषद (यूपी बोर्ड) की 10वीं और 12वीं कक्षा की परीक्षा संपन्न हो चुकी है। अब परीक्षार्थियों को अपने परीक्षा परिणाम का बेसब्री से इंतजार है। यूपी बोर्ड 10वीं (हाईस्कूल) और यूपी बोर्ड 12वीं (इंटरमीडिएट) की परीक्षा 6 फरवरी से शुरू हुई। यूपी बोर्ड हाईस्कूल की परीक्षाएं 22 फरवरी तक हुईं। यूपी बोर्ड हाईस्कूल की परीक्षा में 67,29,540 छात्र-छात्राएं और इंटर की परीक्षाओं में 30,17,032 छात्र-छात्राएं पंजीकत थे। परीक्षाओं में नकल रोकने के लिए योगी सरकार की सख्ती की वजह से इस बार 10 लाख से ज्यादा छात्रों ने परीक्षा छोड़ दी। यूपी बोर्ड रिजल्ट 2018 आप लाइव हिन्दुस्तान livehindustan.com और यूपी बोर्ड की ऑफिशियल वेबसाइट upresults.nic.in पर चेक कर सकते हैं। उत्तर प्रदेश माध्यमिक शिक्षा परिषद (यूपी बोर्ड) हाई स्कूल (10वीं क्लास) और इंटरमीडिएट (12वीं) की परीक्षाओं का आयोजन करता है। यूपी बोर्ड की हाईस्कूल और इंटरमीडिएट परीक्षा की उत्तरपुस्तिकाओं का मूल्यांकन 17 मार्च से शुरू कराने की तैयारी है। अधिक जानकारी के लिए हमारे साथ बने रहे।